भारतक पूर्व रेलमंत्री ललित नारायण मिश्र केँ 37 साल पहिले भेल बम विस्फोट मेँ हत्याक मामला मेँ अंतिल दलील पर नियमित आधार पर दिल्लीक एकटा अदालत मेँ 27 अगस्त से सुनवाई शुरु होयत। बता दी जे सुप्रीम कोर्ट 17 अगस्त के कहने छल जे सुनवाई मेँ बहुत देरी भेलाक कारणक आधार पर मुकदमा रद्द नहिँ कैल जा सकैत अछि। अतिरिक्त जिला जज विनोद गोयल अपन आदेश मेँ कहलैथ जे, 'दिन-प्रतिदिनक आधार पर अंतिम दलील पर सुनवाई लेल 27 अगस्तक तारीख तय कैल गेल हँ। '
पटनाक बाद आब राज्यक पांच टा जिला मुजफ्फरपुर, दरभंगा, मधुबनी, बेगूसराय आ समस्तीपुर मेँ आइवीआरएस (इंट्रेक्टिव वायस रिकार्डिँग सिस्टम) सऽ रसोई गैस बुकिँगक सेवा शुरु भऽ गेल हँ। आब अय पांचो जिलाक लोकसभ के पैघ-पैघ पांति मेँ टाढ़ होयबाक कोनो जरुरत नय होयत,मात्र एकटा एसएमएस कयला सऽ गैसक बुकिँग भऽ जायत। राज्य सरकार गैस कनेक्शन लेल यदि कियौ बेसी पाय मांगय,ताहि हेतु एकटा टाल फ्री नंबर जारी कयलक हँ। ओ नंबर अय- 1800233355 , कोनो भी तरहक दिक्कत भेला पर एहि नंबर पर संपर्क कैल जा सकैत अछि।
 बिस्फी केर पूर्वविधाएक रामचन्द्र यादव (67) केर निधन शनिदिनकें तीन बजे भोरमें मधुबनीक सप्ता स्थित हुनक आवास पर हृदयगति रुक गेला सं भेलन्हिं। बीतल रात हुनक छातीमें दरद प्रारंभ भेल छल। हास्पीटल लेजाए बेर हुनक देहान्त भऽ गेलन्हिं। हुनका पीछे पत्नी सहित तीनटा पूत छोड़ गेलाह अछि। रामचन्द्र यादव भापाक टिकट पर 1985में बिस्फी सं विधायक बनल छलाह। बादमें ओ 1998 में क्रांतिकारी साम्यवादी पार्टी नामक एकटा राजनीतिक दलक गठन कएने छलाह। ओ दलक राष्ट्रीए अध्यक्ष छलाह। ओ मिथिला राज्य आ मैथिली भाषा लेल आवाज बुलंद कएलाह। ओ पृथक मिथिला राज्य केर डटगर अगुआ छलाह। आइ सं दू मास पूर्व ओ मधुबनी जिला समाहरणालयके समक्क्ष पृथक मिथिला राज लेल विशाल जनप्रदर्शन कएने छलाह।
 सुप्रीम कोर्ट 1975 मेँ तत्कालीन रेलमंत्री ललित नारायण मिश्राक हत्याक मामला मेँ बीतल काल्हि मुकदमा खारिज करय से इनकार कऽ देलक आ कहलक जे सिर्फ इ आधार पर कार्यवाही खारिज नहिँ कैल जा सकैत अय जे विगत 37 सालक बादो कोनो निष्कर्ष पर नहिँ पहुंचल जा सकल हँ। न्यायमूर्ति एचएल दत्तू आ न्यायमूर्ति सीके प्रसादक पीठ आरोपी 65 वर्षीय अधिवक्ता रंजन द्दिवेदीक याचिका के खारिज कऽ देलक, जय मेँ इ आग्रह कैल गेल छल जे इ मुकदमा के खारिज कऽ देबाक चाही!
 सरायगढ़-भपटियाही प्रखण्डक(सुपौल) सनपतहा गाम लग कोसी नदी मेँ बीतल 6 साल से आ 335 करोड़ रुपया सऽ बनायल जा रहल रेल महासेतु बनि कऽ तैयार भऽ गेल हँ। 31 अगस्तक बाद अय महासेतु के रेलवे के सुपुर्द कैल जायत। 1934 मेँ आयल प्रलंयकारी बाढ़ि सऽ मिथिला दू भाग मेँ बंटि गेल छल हँ। रेल महासेतु बनलाक बाद सरायगढ़-निर्मली रेलमार्ग फेर शुरु होयबाक बाट पर अय।
 कोसी रेल महासेतुक निर्माण कोलकाताक तांतीय कन्सट्रक्शन बहुत संघर्षक बाद 39 टा पायाक निर्माण करौलक ओकरा बाद आगुक काज जीपीटी इंफा प्रोडक्ट लिमिटेड कयलक। रेल महासेतुक उद्घाटन यदि अय साल मेँ भऽ जाओत तऽ मिथिलावासी के साल भरि मेँ इ दोसर तोहफा भेटतन। बता दी जे अय सऽ पूर्व 8 फरवरी के कोसी सड़क महासेतु के उद्घाटन भेल छल। कोसी रेल परियोजना पर जून 2006 से काज शुरु भेल छल। लगभगि 6 साल मेँ इ महासेतु पूर्ण भेला सऽ मिथिलावासी बहुत प्रसन्न छैथ।
 कोसी रेल महासेतुक निर्माण कोलकाताक तांतीय कन्सट्रक्शन बहुत संघर्षक बाद 39 टा पायाक निर्माण करौलक ओकरा बाद आगुक काज जीपीटी इंफा प्रोडक्ट लिमिटेड कयलक। रेल महासेतुक उद्घाटन यदि अय साल मेँ भऽ जाओत तऽ मिथिलावासी के साल भरि मेँ इ दोसर तोहफा भेटतन। बता दी जे अय सऽ पूर्व 8 फरवरी के कोसी सड़क महासेतु के उद्घाटन भेल छल। कोसी रेल परियोजना पर जून 2006 से काज शुरु भेल छल। लगभगि 6 साल मेँ इ महासेतु पूर्ण भेला सऽ मिथिलावासी बहुत प्रसन्न छैथ।
 भारतक मिथिला क्षेत्रक बिहपुरकें नेपालक मिथिला क्षेत्रक बीरपुर सं जोड़एबला NH106 केर निर्माणक रस्ता साफ भए गेल अछि। भाजपा सांसद शाहनवाज हुसैनक अर्जी पर केंद्र सरकार 137 किलेमीटरक एहिं नेशनल हाइवेक 31 किमी 'मिसिंग लिंक' पर सड़क आ पुल निर्माण कराओत। मधेपुरा जिलामें फुलौथ लग कोशीनदी पर पुलक निर्माण पर 700 करोड़ टका खर्च होएत। पुलक डिजाइन तैयार करएक जिम्मा आइआइटी रूड़कीकें सौंपल गेल अछि। कोसी पर बनएबला एहिं पुलक लंबाई 4 किमी होएत। एहिं पर करीब 700 करोड़ टकाक राशि खरच होएत, जेकी केंद्र सरकार वहन करत। भागलपुर जिलाक बिहपुर सं नेपाल सीमा लग वीरपुर धरि एहिं फोर-लेन एन॰एच॰ क निर्माण वर्ल्ड बैंकक आर्थिक सहायता सं कएल जएबाक अछि। मुदा, बिहपुर सं फुलौथ (मधेपुरा जिला) धरि 31 किमीक लंबाई धरि पहिनए सं कोनो सड़क नञिं अछि। वर्ल्ड बैंक बहुत पहिनहीं स्पष्ट कए देने छलै की ओ 'मिसिंग लिंक' पर निर्माण नञिं कराओत। एहिं कारण सं भागलपुरके नेपाल सं जोड़एबला एहिं एनएच 106क निर्माण बाधित छल। शाहनवाज हुसैन कहलाह की जदयूक राष्ट्रीय अध्यक्ष शरद यादवक साथ मिलिकए ओ केंद्रीय भूतल परिवहन मंत्री सीपी जोशीकें समक्ष इ समस्या उठओने छलाह। हुनक आग्रह पर श्री जोशी इ 31 किमी लंबा 'मिसिंग लिंक' पर सड़क आ पुलक निर्माण लेल राजी भए गेलाह। पुलक डिजाइन तैय्यार करए लेल आइआइटी रूड़कीकें केंद्र सरकार 50 लाख टकाक राशि सेहो दऽ देने अछि।
 आब बॉलीउड अंग्रेजी नाम सं उबिया गेल अछि, एहन बुझाइत अछि। टिंकू, पिंकी, डॉली, बॉबी जकाँ अंग्रेजी नाम सभ आब बॉलीउड सँ धीरे-धीरे लोप भऽ रहल अछि। विपाशा बासू, इमरान हाश्मी आ इशा गुप्ताक नव हिन्दी फिल्म 'राज-३' आबि रहल अछि। एहिं फिल्ममें विपाशा बसूक नाम अछि 'मैथिली'। फिल्मक निर्देशक छथिं विक्रम भट्ट आ निर्माता - मुकेश भट्ट। फिल्मक मुख्य पात्र अछि - मैथिली। मैथिली एकटा सफल फिल्म नायिका अछि, जेकी बहुतो तरहक अवार्ड जीत चुकल अछि। ओकर प्रेम-संबंध एकटा सुंदर निर्देशक आदित्य (इमरान हाश्मी) सं अछि। बितैत बेरकें साथ, उ दुनूक बीचमें संजना (इशा गुप्ता) आबि जाइत अछि। ओकरा बाद आदित्य सेहो मैथिलीकें छोड़ि देइत अछि।
 बिहारक मुख्यमंतत्री श्रीकुमार ६६म स्वाधीनतादिवसक अवसर पर पटनाक गाँधी मैदान सं बिहारवासी सभकें संबोधित करैत कहलाह की अगर ओ बिहारमें बिजलीक हालत नञिं सुधारि पओलाह, तें ओ २०१५क वि॰स॰ चुनावमें भोंट नञिं मांगताह।
 बरौनीलेल कोयिला लिंक केर मांग ओ २००६ सं करैत छलाह, आ ओ आब भेंटल अछि। कोयिला लिंक भेंटलाक बाद आब ओहिंठाम २५०-२५० मे॰वा॰क २टा इकाई विकसित कएल जाओत। ओ कहलाह की बिहारमें निजी कंपनी सभ सेहो बिजली इकाइ लगा रहल अछि, आ आबएबला ३-४ सालमें बिहार बिजलीक मामलामें आत्मनिर्भर भऽ जाएत।
 पटना। बिहारक मुख्यमंत्री श्रीनीतीशकुमार बिहारकें विशेषराज्यक दर्जा देबाबएक मांग दुहराबैत कहलाह की विकासक गतिकें तेज करएलेल, निवेश बढ़ाबएलेल आ लोकनिक आन बुनियादी सुविधा उपलब्ध कराबएलेल इ जरूरी अछि आ केन्द्र एहिं मांगकें अनदेखी नञिं कए सकत। नीतीश काल्हि पटनास्थिन गांधी मैदानमें 66म स्वतंत्रता दिवस केर अवसर पर झंडोत्तोलनकें बाद एकटा समारोहकें संबोधित करैत कहलाह की बिहारक विकास दर 16 टका अछि, मुदा इ रफ्तार सं विकास भेला पर सेहो राष्ट्रीय औसत धरि पहुंचएमें कम सं कम 25 बरसक समय लागत। ओ कहलाह की हुनक सरकार विकासक सभटा पैमानाकें राष्ट्रीय औसत धरिं पहुंचाबएलेल एतएक दिन तक इंतजार नञिं करत। श्रीकुमार कहलाह की केन्द्र सरकारके बिहारकें विशेषराज्यक दर्जा जल्दी सं जल्दी दऽ देबाक चाही। ओ कहलाह की विशेष राज्यक दर्जा भेंटए सं बिहारमें निजी क्षेत्र सं बेसी निवेश भऽ सकत आ केन्द्रक विभिन्न योजना सभलेल पहिनए सं बेशी राशि भेंटत। ओ कहलाह की केन्द्र प्रायोजित योजना सभमें बिहारसरकारके के अंश देबए पड़ैत अछि, विशेषराज्यक दर्जा भेंट गेला सं इ काफी कम भऽ जाएगा।
 काल्हिं स्वाधीनता दिवसक अवसर पर बिहारक मुख्यमंत्री इ घोषणा कएलाह की बिहारक सभटा ग्रामपंचायतमें एकटा माध्यमिक विद्यालय खोलल जाएत। एहिं योजनाक कुल खर्च ओएत ५,५०० करोड़ टका।
 बिहारमें ८,४०० ग्रामपंचायत अछि, जेखनकी मात्र ३,००० माध्यमिक विद्यालय अछि। एहिं हिसाब सं बिहारमें आर ५,४०० मा॰विद्यालय चालू कएल जाएत।
 Powered by Blogger. 